CELEX: 32018D0218
Language: hr
Date: 2018-02-13 00:00:00
Title: Provedbena odluka Komisije (EU) 2018/218 оd 13. veljače 2018. o izmjeni Priloga II. Odluci Komisije 92/260/EEZ u pogledu privremenog ulaska registriranih konja iz određenih dijelova Kine, o izmjeni Odluke 93/195/EEZ u pogledu uvjeta zdravlja životinja i veterinarskog certificiranja za ponovni ulazak registriranih konja za utrke, natjecanja i kulturna događanja nakon privremenog izvoza u Kinu, Meksiko i Sjedinjene Američke Države te o izmjeni Priloga I. Odluci 2004/211/EZ u pogledu unosa za Kinu, Meksiko i Tursku na popisu trećih zemalja i njihovih dijelova iz kojih je odobren uvoz u Uniju živih kopitara i sjemena, jajnih stanica i zametaka kopitara (priopćeno pod brojem dokumenta C(2018) 713) (Tekst značajan za EGP. )

15.2.2018   
               
               
                  HR
               
               
                  Službeni list Europske unije
               
               
                  L 42/54
               
            PROVEDBENA ODLUKA KOMISIJE (EU) 2018/218
      оd 13. veljače 2018.
      o izmjeni Priloga II. Odluci Komisije 92/260/EEZ u pogledu privremenog ulaska registriranih konja iz određenih dijelova Kine, o izmjeni Odluke 93/195/EEZ u pogledu uvjeta zdravlja životinja i veterinarskog certificiranja za ponovni ulazak registriranih konja za utrke, natjecanja i kulturna događanja nakon privremenog izvoza u Kinu, Meksiko i Sjedinjene Američke Države te o izmjeni Priloga I. Odluci 2004/211/EZ u pogledu unosa za Kinu, Meksiko i Tursku na popisu trećih zemalja i njihovih dijelova iz kojih je odobren uvoz u Uniju živih kopitara i sjemena, jajnih stanica i zametaka kopitara
      
         
            (priopćeno pod brojem dokumenta C(2018) 713)
         
      
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno njezin članak 17. stavak 3. točku (a),
      uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (2), a posebno njezin članak 12. stavke 1. i 4., članak 15. točku (a), članak 16. stavak 2. te uvodnu rečenicu i točke (a) i (b) članka 19.,
      budući da:
      
                  (1)
               
               
                  Direktivom 2009/156/EZ utvrđeni su uvjeti u pogledu zdravlja životinja za uvoz živih kopitara u Uniju. Njome je predviđeno da je uvoz kopitara u Uniju odobren samo iz trećih zemalja koje ispunjavaju određene zahtjeve u pogledu zdravlja životinja.
               
            
                  (2)
               
               
                  Odlukom Komisije 92/260/EEZ (3) propisani su obrasci zdravstvenih certifikata za privremeni ulazak registriranih konja iz trećih zemalja, uključujući zdravstveni certifikat iz Priloga II. dijela C za treće zemlje razvrstane u sanitarnu skupinu C u skladu s Prilogom I. toj odluci, među kojima su Kina i Hong Kong.
               
            
                  (3)
               
               
                  U skladu s Odlukom Komisije 2004/211/EZ (4), privremeni prihvat, ponovni ulazak nakon privremenog izvoza i uvoz registriranih konja odobreni su za područje slobodno od bolesti kopitara u gradu Conghua, gradskom području Guangzhou kineske pokrajine Guangdong, pod oznakom „CN-1” na popisu trećih zemalja i njihovih dijelova iz Priloga I. toj Odluci.
               
            
                  (4)
               
               
                  Nakon uspostavljanja tog područja slobodnog od bolesti kopitara, ugovornim aranžmanima između Hong Konga i Kine to je područje određeno kao centar za osposobljavanje konja za utrke u Hong Kongu. Hong Kong je zatražio da se to područje slobodno od bolesti kopitara uvrsti u postojeći popis trećih zemalja ili dijelova državnog područja trećih zemalja na kojima registrirani konji smiju boraviti tijekom svojeg obveznog boravka na gospodarstvima pod veterinarskim nadzorom u razdoblju od 40 dana prije otpreme u Europsku uniju. Nakon evaluacije potrebnih jamstava dio državnog područja Kine opisan kao „CN-1” na popisu trećih zemalja i njihovih dijelova u Prilogu I. Odluci 2004/211/EZ trebalo bi dodati na popis trećih zemalja iz točke III. podtočke (d) treće alineje obrasca zdravstvenog certifikata iz dijela C Priloga II. Odluci 92/260/EEZ.
               
            
                  (5)
               
               
                  Odluku 92/260/EEZ trebalo bi na odgovarajući način izmijeniti.
               
            
                  (6)
               
               
                  Odlukom Komisije 93/195/EEZ (5) propisani su obrasci zdravstvenih certifikata za ponovni ulazak registriranih konja u Uniju nakon privremenog izvoza radi sudjelovanja u utrkama, natjecanjima i kulturnim događanjima. Obrazac zdravstvenog certifikata iz Priloga X. toj odluci koristi se za ponovni ulazak registriranih konja koji su sudjelovali u konjičkim natjecanjima u okviru turnira LG Global Champions Tour na metropolitanskom području Ciudad de Méxica, u Meksiku, te u Miamiju, u Sjedinjenim Američkim Državama, koja se održavaju pod pokroviteljstvom Svjetske konjičke federacije (Fédération Equestre Internationale, FEI).
               
            
                  (7)
               
               
                  Za potrebe održavanja konjičkog događanja u okviru turnira LG Global Champions Tour, koji se isto tako održava pod pokroviteljstvom FEI-ja, namjenska privremena lokacija na metropolitanskom području Šangaja privremeno je priznata kao područje slobodno od bolesti kopitara za razdoblje od 30 dana u skladu s provedbenim odlukama Komisije 2014/127/EU (6), (EU) 2015/557 (7), (EU) 2016/361 (8) i (EU) 2017/99 (9). Nakon izgradnje trajnih objekata kineska nadležna tijela zatražila su da područje CN-2 bude trajno priznato kao područje slobodno od bolesti kopitara za potrebe turnira LG Global Champions Tour.
               
            
                  (8)
               
               
                  U svjetlu jamstava i informacija koje su dostavila kineska nadležna tijela, a kako bi se, u skladu sa zahtjevima Odluke 93/195/EEZ, osigurao ponovni ulazak registriranih konja u Uniju nakon privremenog izvoza u određeni dio državnog područja Kine za određeno događanje, članak 1. Odluke 93/195/EEZ i Prilog X. toj odluci trebalo bi izmijeniti kako bi se omogućio ponovni ulazak nakon privremenog izvoza registriranih konja koji su sudjelovali na događanju u okviru turnira LG Global Champions Tour u Šangaju, u Kini.
               
            
                  (9)
               
               
                  Odluku 93/195/EEZ trebalo bi stoga na odgovarajući način izmijeniti.
               
            
                  (10)
               
               
                  Odlukom 2004/211/EZ uspostavljen je popis trećih zemalja ili dijelova njihova državnog područja, ako se primjenjuje načelo regionalizacije, iz kojih države članice moraju odobriti uvoz kopitara i njihova sjemena, jajnih stanica i zametaka te se navode ostali uvjeti koji se primjenjuju na takav uvoz. Taj je popis utvrđen u Prilogu I. Odluci 2004/211/EZ.
               
            
                  (11)
               
               
                  Kako bi se regija CN-2 iz tablice u Prilogu I. Odluci 2004/211/EZ trajno priznala za potrebe ponovnog ulaska registriranih konja koji su sudjelovali u događanju u okviru turnira LG Global Champions Tour u Šangaju, razdoblje navedeno u stupcu 15. te tablice za regiju CN-2 trebalo bi zamijeniti upućivanjem na certifikat o zdravlju životinja koji se upotrebljava za ponovni ulazak u Uniju registriranih konja koji su sudjelovali u tom događanju.
               
            
                  (12)
               
               
                  Konjička događanja u okviru turnira LG Global Champions Tour održavaju se svake godine u proljeće na metropolitanskom području Ciudad de Méxica, u Meksiku, te u Miamiju, u Sjedinjenim Američkim Državama.
               
            
                  (13)
               
               
                  Budući da je metropolitansko područje Ciudad de Méxica regija na velikoj nadmorskoj visini sa smanjenim rizikom od vektorskog prijenosa vezikularnog stomatitisa ili određenih podvrsta venezuelskog encefalomijelitisa konja i budući da u toj regiji venezuelski encefalomijelitis konja nije zabilježen više od dvije godine, provedbenim odlukama Komisije (EU) 2015/2301 (10) i (EU) 2017/99 odobren je ponovni ulazak u Uniju registriranih konja za natjecanje nakon privremenog izvoza u trajanju od najviše 30 dana radi sudjelovanja na turniru LG Global Champions Tour na metropolitanskom području Ciudad de Méxica.
               
            
                  (14)
               
               
                  Kako bi se omogućio ponovni ulazak registriranih konja koji su sudjelovali u godišnjem događanju u okviru turnira LG Global Champions Tour na metropolitanskom području Ciudad de Méxica, razdoblje navedeno u stupcu 15. tablice iz Priloga I. Odluci 2004/211/EZ za regiju MX-1 trebalo bi zamijeniti upućivanjem na certifikat o zdravlju životinja koji se upotrebljava za ponovni ulazak u Uniju registriranih konja koji su sudjelovali u tom događanju.
               
            
                  (15)
               
               
                  Turska je 15. prosinca 2017. preko sustava za prijavu bolesti životinja prijavila slučaj maleusa (Burgholderia mallei), koji je potvrđen 13. listopada 2017. kod jednog konja na otoku Büyükada, u pokrajini Istanbul u Turskoj. Do završetka istrage o podrijetlu i mogućem širenju bolesti trebalo bi obustaviti ulazak u Uniju kopitara i zametnih proizvoda kopitara iz Turske.
               
            
                  (16)
               
               
                  Odluku 2004/211/EZ trebalo bi stoga na odgovarajući način izmijeniti.
               
            
                  (17)
               
               
                  Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU ODLUKU:
      Članak 1.
      Dio C Priloga II. Odluci 92/260/EEZ mijenja se u skladu s Prilogom I. ovoj Odluci.
      Članak 2.
      Odluka 93/195/EEZ mijenja se kako slijedi:
      
                  1.
               
               
                  U članku 1. deseta alineja zamjenjuje se sljedećim:
                  
                              „—
                           
                           
                              sudjelovali su u konjičkim događanjima u okviru turnira LG Global Champions Tour u Šangaju, u Kini, na metropolitanskom području Ciudad de Méxica, u Meksiku, ili u Miamiju, u Sjedinjenim Američkim Državama, te udovoljavaju zahtjevima utvrđenima u zdravstvenom certifikatu koji je sastavljen u skladu s obrascem zdravstvenog certifikata iz Priloga X. ovoj Odluci.”.
                           
                        
            
                  2.
               
               
                  Prilog X. zamjenjuje se tekstom iz Priloga II. ovoj Odluci.
               
            Članak 3.
      Prilog I. Odluci 2004/211/EZ mijenja se u skladu s Prilogom III. ovoj Odluci.
      Članak 4.
      Ova je Odluka upućena državama članicama.
      
         Sastavljeno u Bruxellesu 13. veljače 2018.
         
            
               Za Komisiju
            
            Vytenis ANDRIUKAITIS
            
               Član Komisije
            
         
      
      
         (1)  SL L 268, 14.9.1992., str. 54.
      
      
         (2)  SL L 192, 23.7.2010., str. 1.
      
      
         (3)  Odluka Komisije 92/260/EEZ od 10. travnja 1992. o uvjetima zdravlja životinja i veterinarskom certificiranju za privremeni ulazak registriranih konja (SL L 130, 15.5.1992., str. 67.).
      
         (4)  Odluka Komisije 2004/211/EZ od 6. siječnja 2004. o uspostavljanju popisa trećih zemalja i dijelova njihova državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara, te o izmjeni odluka 93/195/EEZ i 94/63/EZ (SL L 73, 11.3.2004., str. 1.).
      
         (5)  Odluka Komisije 93/195/EEZ od 2. veljače 1993. o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza (SL L 86, 6.4.1993., str. 1.).
      
         (6)  Provedbena odluka Komisije 2014/127/EU od 7. ožujka 2014. o izmjeni Priloga I. Odluci 2004/211/EZ u pogledu unosa za Kinu na popisu trećih zemalja i njihovih dijelova iz kojih je dopušten uvoz u Uniju živih kopitara i sjemena, jajnih stanica i zametaka kopitara (SL L 70, 11.3.2014., str. 28.).
      
         (7)  Provedbena odluka Komisije (EU) 2015/557 od 31. ožujka 2015. o izmjeni Priloga I. Odluci 2004/211/EZ u pogledu unosa za Kinu na popisu trećih zemalja i njihovih dijelova iz kojih je dopušten uvoz u Uniju živih kopitara i sjemena, jajnih stanica i zametaka kopitara (SL L 92, 8.4.2015., str. 107.).
      
         (8)  Provedbena odluka Komisije (EU) 2016/361 od 10. ožujka 2016. o izmjeni Priloga I. Odluci 2004/211/EZ u pogledu unosa za Kinu na popisu trećih zemalja i njihovih dijelova iz kojih je dopušten uvoz u Uniju živih kopitara i sjemena, jajnih stanica i zametaka kopitara (SL L 67, 12.3.2016., str. 57.).
      
         (9)  Provedbena odluka Komisije (EU) 2017/99 оd 18. siječnja 2017. o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza u Meksiko i Sjedinjene Američke Države te o izmjeni Priloga I. Odluci 2004/211/EZ u pogledu unosa za Kinu i Meksiko na popisu trećih zemalja i njihovih dijelova iz kojih je odobren uvoz u Uniju živih kopitara te sjemena, jajnih stanica i zametaka kopitara (SL L 16, 20.1.2017., str. 44.).
      
         (10)  Provedbena odluka Komisije (EU) 2015/2301 оd 8. prosinca 2015. o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza u Meksiko i Sjedinjene Američke Države te o izmjeni Priloga I. Odluci 2004/211/EZ u pogledu unosa za Meksiko na popisu trećih zemalja i njihovih dijelova iz kojih je dopušten uvoz u Uniju živih kopitara i sjemena, jajnih stanica i zametaka vrste kopitara (SL L 324, 10.12.2015., str. 38.).
      
         PRILOG I.
         U dijelu C Priloga II. Odluci 92/260/EEZ točka III. podtočka (d) treća alineja zamjenjuje se sljedećim:
         
            
                        „(3)
                     
                     
                        Ujedinjeni Arapski Emirati, Australija, Bjelarus, Kanada, Švicarska, Kina (1), Grenland, Hong Kong, Island, Japan, Republika Koreja, Crna Gora, bivša jugoslavenska republika Makedonija, Makao, Malezija (poluotok), Norveška, Novi Zeland, Srbija, Rusija (1), Singapur, Tajland, Ukrajina, Sjedinjene Američke Države.”.
                     
                  
      
      
         PRILOG II.
         „
               PRILOG X.
               Tekst slike
               
                  ZDRAVSTVENI CERTIFIKAT
                  za ponovni ulazak registriranih konja u Uniju nakon privremenog izvoza u Kinu, Meksiko ili Sjedinjene Američke Države u trajanju od najviše 30 dana radi sudjelovanja u natjecanjima u Šangaju, na metropolitanskom području Ciudad de Méxica ili u Miamiju
                  Br. certifikata:
                  Događanje:
                  Sudjelovanje na turniru LG Global Champions Tour u Šangaju, u Kini, na metropolitanskom području Ciudad de Méxica, u Meksiku, ili u Miamiju, u Sjedinjenim Američkim Državama
                  Treća zemlja otpreme: Kina (3), Meksiko (3)/Sjedinjene Američke Države (3)
                  Nadležno ministarstvo: (unijeti ime ministarstva)
                  I. Identifikacija konja
                  (a) Br. identifikacijskog dokumenta:
                  (b) Ovjerio:
                  (naziv nadležnog tijela)
                  II. Podrijetlo konja
                  Konj se upućuje iz:
                  (mjesto otpreme)
                  u:
                  (mjesto odredišta)
                  zračnim prijevozom:
                  (broj leta)
                  Ime i adresa pošiljatelja:
                  Ime i adresa primatelja:
                  III. Podaci o zdravstvenom stanju
                  Ja, dolje potpisani, potvrđujem da prethodno opisani konj udovoljava sljedećim zahtjevima:
                  (a) dolazi iz treće zemlje u kojoj se sljedeće bolesti obavezno prijavljuju: afrička konjska kuga, durina, maleus, encefalomijelitis konja (svi tipovi, uključujući venezuelski encefalomijelitis konja), infekciozna anemija kopitara, vezikularni stomatitis, bjesnoća, bedrenica;
                  (b) danas je pregledan i ne pokazuje nikakve kliničke znakove bolesti (1);
               
               Tekst slike
               
                  (c) nije namijenjen klanju u okviru nacionalnog programa iskorjenjivanja zaraznih ili prenosivih bolesti;
                  (d) od ulaska u treću zemlju ili, u slučaju službene regionalizacije prema zakonodavstvu Unije, na dio državnog područja treće zemlje (2) boravio je na gospodarstvima pod veterinarskim nadzorom, smješten u odvojenim stajama bez kontakta s kopitarima nižeg zdravstvenog statusa, osim tijekom natjecanja;
                  (e) dolazi s državnog područja ili, u slučaju službene regionalizacije prema zakonodavstvu Unije, iz dijela treće zemlje u kojoj:
                  i. u zadnje dvije godine nije bilo slučajeva venezuelskog encefalomijelitisa konja;
                  ii. u zadnjih šest mjeseci nije bilo slučajeva durine;
                  iii. u zadnjih šest mjeseci nije bilo slučajeva maleusa;
                  (f) ne dolazi s državnog područja ili iz dijela državnog područja treće zemlje koje je u skladu sa zakonodavstvom Unije proglašeno zaraženim afričkom konjskom kugom;
                  (g) ne dolazi s gospodarstva koje je pod zabranom zbog bolesti životinja niti je bio u kontaktu s kopitarima s gospodarstva koje je pod zabranom zbog bolesti životinja u okviru koje su propisani sljedeći uvjeti:
                  i. ako sve životinje vrste prijemljive na jednu ili više bolesti navedenih u nastavku nisu premještene s gospodarstva, zabrana traje:
                  — u slučaju encefalomijelitisa konja, šest mjeseci od dana kada su kopitari oboljeli od te bolesti zaklani ili premješteni iz objekta,
                  — u slučaju infekciozne anemije kopitara, onoliko dugo koliko je potrebno da se provedu dva Cogginsova testa u razmaku od tri mjeseca s negativnim rezultatima na uzorcima uzetima od preostalih životinja nakon što su zaražene životinje zaklane,
                  — u slučaju bjesnoće, jedan mjesec od zadnjeg zabilježenog slučaja,
                  — u slučaju bedrenice, 15 dana od zadnjeg zabilježenog slučaja;
                  ii. ako su sve životinje vrste prijemljive na bolest zaklane ili premještene s gospodarstva, trajanje zabrane iznosi 30 dana, a u slučaju bedrenice 15 dana, računajući od dana kada je objekt očišćen i dezinficiran nakon što su životinje neškodljivo uklonjene ili premještene;
                  (h) dolazi s gospodarstva:
                  i. koje nije bilo pod zabranom zbog vezikularnog stomatitisa i životinja nije bila u kontaktu s kopitarima s gospodarstva koje je bilo pod takvom zabranom tijekom posljednjih šest mjeseci (3); ili
                  ii. na kojem u razdoblju od 30 dana prije otpreme nisu zabilježeni slučajevi vezikularnog stomatitisa, na kojem je životinja u razdoblju od 30 dana prije otpreme bila zaštićena od kukaca prijenosnika bolesti i gdje je podvrgnuta jednoj od sljedećih zdravstvenih provjera provedenoj na uzorku krvi uzetom najmanje 21 dan nakon početka razdoblja zaštite od prijenosa:
                  — virus neutralizacijski test s negativnim rezultatom uz razrijeđenost seruma 1 : 12 (3),
                  — serološki test s negativnim rezultatom proveden u skladu s poglavljem 2.1.19. točkom B odjeljkom 2. Priručnika o dijagnostičkim testovima i cjepivima za kopnene životinje Svjetske organizacije za zdravlje životinja (OIE) (3);
                  (i) koliko mi je poznato, životinja nije bila u kontaktu s kopitarima oboljelima od neke zarazne ili kontagiozne bolesti tijekom 15 dana prije ove izjave.
               
               Tekst slike
               
                  IV. Podaci o boravku i karanteni:
                  (a) Konj je ušao na državno područje Kine (3)/Meksika (3)/Sjedinjenih Američkih Država (3) dana (4).
                  (b) Konj je
                  (3) ili [stigao u Kinu iz države članice Europske unije;]
                  (3) ili [stigao u Meksiko (3)/Sjedinjene Američke Države (3) iz države članice Europske unije (3)/Mek-sika (3)/Sjedinjenih Američkih Država (3).]
                  (c) Prema raspoloživim podacima, konj nije boravio izvan Europske unije u neprekinutom razdoblju od 30 dana ili dulje, uključujući predviđeni dan povratka u skladu s ovim certifikatom, i od izlaska iz Europske unije nije bio izvan
                  (3) ili [dijela državnog područja Kine pod oznakom „CN-2” uvrštenog na popis zemalja iz Priloga I. Odluci 2004/211/EZ.]
                  (3) ili [dijela državnog područja Meksika pod oznakom „MX-1” uvrštenog na popis zemalja iz Priloga I. Odluci 2004/211/EZ, ili Sjedinjenih Američkih Država.]
                  V. Konj će biti otpremljen u prijevoznom sredstvu prethodno očišćenom i dezinficiranom dezinfekcijskim sredstvom službeno odobrenim u trećoj zemlji otpreme te konstruiranom tako da gnoj, stelja i hrana za životinje ne mogu ispasti za vrijeme prijevoza.
                  VI. Ovaj certifikat vrijedi 10 dana.
                  Datum
                  Mjesto
                  Pečat i potpis službenog veterinara (1)
                  Ime velikim tiskanim slovima i funkcija.
                  (1) Boja pečata i potpisa mora se razlikovati od boje ispisanog teksta.
                  (1) Ovaj certifikat mora biti izdan na dan utovara životinje koja se otprema u Europsku uniju ili zadnji radni dan prije ukrcaja.
                  (2) Odluka Komisije 2004/211/EZ od 6. siječnja 2004. o uspostavljanju popisa trećih zemalja i dijelova njihova državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara, te o izmjeni odluka 93/195/EEZ i 94/63/EZ (SL L 73, 11.3.2004., str. 1.).
                  (3) Izbrisati nepotrebno.
                  (4) Unijeti datum ulaska [dd.mm.gggg.].
               
            ”
      
      
         PRILOG III.
         Tablica u Prilogu I. Odluci 2004/211/EZ mijenja se kako slijedi:
         
                     1.
                  
                  
                     U stupcu 15. u retku koji se odnosi na regiju Kine CN-2 tekst „Vrijedi od 20. travnja do 20. svibnja 2017.” zamjenjuje se tekstom: „Samo ako postoji certifikat u skladu s Prilogom X. Odluci 93/195/EEZ”.
                  
               
                     2.
                  
                  
                     U stupcu 15. u retku koji se odnosi na regiju Meksika MX-1 tekst „Vrijedi od 30. ožujka do 30. travnja 2017.” zamjenjuje se tekstom: „Samo ako postoji certifikat u skladu s Prilogom X. Odluci 93/195/EEZ”.
                  
               
                     3.
                  
                  
                     Unos za Tursku zamjenjuje se sljedećim:
                     
                                 „TR
                              
                              
                                 Turska
                              
                              
                                 TR-0
                              
                              
                                 Čitava zemlja
                              
                              
                                 E
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                           
                                 TR-1
                              
                              
                                 Pokrajine Ankara, Edirne, Istanbul, Izmir, Kirklareli i Tekirdag
                              
                              
                                 E
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —”